b'\n_START_ARTICLE_\nBart the Genius\n_START_SECTION_\nArgument\n_START_PARAGRAPH_\nL\'episodi comen\xc3\xa7a amb la fam\xc3\xadlia Simpson fent una partida de Scrabble per tal d\'ajudar Bart a preparar-se per una prova d\'intel\xc2\xb7lig\xc3\xa8ncia que far\xc3\xa0 l\'escola l\'endem\xc3\xa0. Bart no es pren el joc seriosament i posa tota les seues fitxes sobre el tauler. S\'inventa la paraula "Kwyjibo", i li d\xc3\xb3na el significat d\'un simi gran i sense barbeta, mentre Marge Simpson ho completa amb un "i un geni curt". Homer Simpson, com que s\'hi sent identificat, s\'empipa._NEWLINE_L\'endem\xc3\xa0, Bart pinta un graffitti del Director Seymour Skinner en una paret de l\'escola. Skinner l\'enxampa i el condemna a reuni\xc3\xb3 amb els seus pares. Bart, llavors intenta fer la seva prova d\'intel\xc2\xb7lig\xc3\xa8ncia, per\xc3\xb2 la troba massa difficil. Mentre la seua professora \xc3\xa9s distreta, canvia les proves amb Prince Martin, el setci\xc3\xa8ncies de classe. Quan l\'Homer i Marge arriben per a la seva reuni\xc3\xb3 amb Skinner, s\'informen que els resultats de la prova d\'intel\xc2\xb7lig\xc3\xa8ncia mostren que Bart \xc3\xa9s un geni. El psic\xc3\xb2leg escolar, aleshores, recomana que el nen siga enviat a un centre per a superdotats._NEWLINE_Homer s\'enorgulleix immensament de Bart, i l\'anima a fer el b\xc3\xa9 en la seua nova classe. Tanmateix, els nous companys prompte s\'adonen que el nouvingut no \xc3\xa9s tan intel\xc2\xb7ligent com ells, i el manipulen i l\'enganyen per quedar-se el seu dinar i humiliar-lo. Quan Bart intenta visitar els seus antics amics, es burlen d\'ell per ser massa intel\xc2\xb7ligent._NEWLINE_A casa, Marge insisteix que la fam\xc3\xadlia ha d\'assistir a una \xc3\xb2pera per alimentar la suposada intel\xc2\xb7lig\xc3\xa8ncia de Bart. Bart es burla de l\'\xc3\xb2pera, fent riure Homer i a Lisa, per\xc3\xb2 irritant Marge. De nou a l\'escola, l\'experiment de qu\xc3\xadmica de Bart explota, desembarcant-lo en una altra reuni\xc3\xb3 amb el psic\xc3\xb2leg, el Dr. Pryor. Bart diu que vol retornar a la seva antiga classe, dient que desitja estudiar el comportament de nens menys intel\xc2\xb7ligents. El Dr. Pryor el deixa per escriure una proposta, per\xc3\xb2 Bart \xc3\xa9s incapa\xc3\xa7 d\'escriure\'n una de convincent. Confessa que copia i retorna al seu grup._NEWLINE_Aquella nit, Bart confessa a Homer que no est\xc3\xa0 veritablement dotat, a la vegada que espera que ell i Homer puguin romandre tan propers com ho han estat. Homer est\xc3\xa0 furi\xc3\xb3s, i envia a Bart escales amunt a la seua habitaci\xc3\xb3. El nen es tanca adintre, mentre que el pare prova de qu\xc3\xa8 ixca de nou. Pret\xc3\xa9n ser amable, per\xc3\xb2 Bart no cau en la trampa. A l\'adonar-se\'n que el xic no pica l\'esquer, Homer continua colpejant la porta amb r\xc3\xa0bia.\n_START_SECTION_\nProducci\xc3\xb3\n_START_PARAGRAPH_\nEl concepte per a l\'episodi desenvolupat pel guionista Jon Vitti va vindre d\'una llarga llista en la qual es detallaven males accions que podria fer Bart i quines serien les seues potencials conseq\xc3\xbc\xc3\xa8ncies. L\'\xc3\xbanica idea de la llista que es va plasmar en un episodi va ser en la que Bart menteix en un test d\'intel\xc2\xb7lig\xc3\xa8ncia. La idea es basa en un incident de la inf\xc3\xa0ncia de Vitti, quan companys seus de classe no es van prendre el test d\'intel\xc2\xb7lig\xc3\xa8ncia massa seriosament i van sofrir un pobre tractament acad\xc3\xa8mic a causa d\'aix\xc3\xb2. Al ser Bart poc intel\xc2\xb7ligent, Vitti li va donar la volta al problema en aquest episodi. El guionista va emprar els seus records del comportament de l\'escola prim\xc3\xa0ria per a produir un primer text de 71 p\xc3\xa0gines, for\xc3\xa7a m\xc3\xa9s que la longitud requerida, al voltant de 45 p\xc3\xa0gines. Va ser el primer gui\xc3\xb3 de Vitti per a un programa de televisi\xc3\xb3 de 30 minuts. L\'\xc3\xbas de la frase de Bart, "Eat my shorts", pret\xc3\xa9n reflectir l\'adopci\xc3\xb3 d\'expressions que havia escoltat de la televisi\xc3\xb3; l\'equip creatiu havia dit a Vitti que no havia de proposar expressions originals per al personatge. L\'escena on la fam\xc3\xadlia juga a l\'Scrabble es va inspirar en un cartoon de 1985 denominat The Big Snit._NEWLINE_El director David Silverman va tenir dificultats per a idear una taula de Scrabble llegible per a la primera escena en la qual els Simpson nom\xc3\xa9s haguessin pogut escriure paraules simples. El disseny de la visualitzaci\xc3\xb3 del problema matem\xc3\xa0tic de Bart va ser parcialment inspirat per l\'art de Saul Steinberg. La constant aparici\xc3\xb3 de nombres en la seq\xc3\xbc\xc3\xa8ncia sorgeix d\'una t\xc3\xa0ctica similar a l\'obra The Adding Machine. L\'escena en la qual Bart escriu la seva confessi\xc3\xb3 va ser realitzada per a balancejar les escenes m\xc3\xa9s curtes, presents al llarg de l\'episodi._NEWLINE_Va ser animat als Estats Units per Donen Haskett Va haver-hi alguns problemes amb l\'animaci\xc3\xb3 final de l\'episodi. La banana de la primera escena va ser acolorida de manera incorrecta, ja que els animadors coreans estaven poc familiaritzats amb la fruita, i l\'escena final de la banyera va ser particularment problem\xc3\xa0tica, incloent complicacions amb la sincronitzaci\xc3\xb3 del moviment dels llavis. La versi\xc3\xb3 en l\'episodi em\xc3\xa8s va ser la millor de diversos intents._NEWLINE_L\'episodi va ser el primer a tenir una seq\xc3\xbc\xc3\xa8ncia de presentaci\xc3\xb3 completa, incloent el gag de la pissarra i el gag del sof\xc3\xa0. Matt Groening va augmentar la durada de la seq\xc3\xbc\xc3\xa8ncia per a escur\xc3\xa7ar l\'animaci\xc3\xb3 necess\xc3\xa0ria per a cada episodi, per\xc3\xb2 va idear dos gags en compensaci\xc3\xb3 pel material repetit cada setmana. Groening, qui no hi havia prestat molta atenci\xc3\xb3 a la televisi\xc3\xb3 des de la seva inf\xc3\xa0ncia, no sabia que les presentacions de tal longitud eren poc comunes en aquella \xc3\xa8poca. A mesura que els episodis produ\xc3\xafts eren m\xc3\xa9s llargs, l\'equip de producci\xc3\xb3 va ser tornant-se m\xc3\xa9s reticent a escur\xc3\xa7ar les hist\xc3\xb2ries per a permetre la seq\xc3\xbc\xc3\xa8ncia llarga, pel que es van desenvolupar versions m\xc3\xa9s curtes. En l\'episodi, a m\xc3\xa9s, van apar\xc3\xa8ixer per primera vegada els personatges de Martin Prince i els seus pares, i els professors J Loren Pryor i Edna Krabappel.\n_START_SECTION_\nRefer\xc3\xa8ncies culturals\n_START_PARAGRAPH_\nMaggie fa amb els blocs la frase EMCSQU, que vol dir E = mc2, fent refer\xc3\xa8ncia a l\'equaci\xc3\xb3 d\'Equival\xc3\xa8ncia entre massa i energia d\'Albert Einstein. Tamb\xc3\xa9 apareix una figura d\'Einstein a una de les parets de l\'oficina del Dr. Pryor; i en un moment donat, Homer es refereix err\xc3\xb2niament a Einstein com l\'inventor de la bombeta. El Dr. Pyror compara el treball de Bart entre els nens comuns amb l\'estudi de Jane Goodall dels ximpanz\xc3\xa9s. Goodall es va sentir afalagada a l\'apar\xc3\xa8ixer en l\'episodi, enviant-li una carta al programa, i un llibre signat a Vitti. Quan Bart busca alguna cosa para llegir en l\'escola de superdotats, entre altres llibres es pot apreciar Crim i c\xc3\xa0stig, Mitologia Babil\xc3\xb2nica, El parad\xc3\xads perdut, Moby Dick, Plat\xc3\xb3, La Divina Com\xc3\xa8dia i La Il\xc3\xadada. Els Simpson assisteixen a l\'\xc3\xb2pera Carmen, i en el p\xc3\xb2ster de l\'\xc3\xb2pera apareix com a director Boris Csuposki, en al\xc2\xb7lusi\xc3\xb3 al productor i supervisor d\'animaci\xc3\xb3 G\xc3\xa1bor Csup\xc3\xb3. Bart fa la burleta mentre sona l\'\xc3\xa0ria "Toreador" de l\'obra de Bizet.\n_START_SECTION_\nRecepci\xc3\xb3 i llegat\n_START_PARAGRAPH_\nEn una entrevista de 1991, Jon Vitti va descriure a "Bart the Genius" com el seu favorit entre els episodis que havia escrit fins a aquell punt. James L. Brooks va esmentar a l\'episodi entre els seus preferits, dient que "vam fer coses amb l\'animaci\xc3\xb3 quan ho vam produir que va dur que se\'ns obrissin portes"." El programa va rebre cartes dels espectadors queixant-se que l\'escena en la qual es llan\xc3\xa7a un llibre de c\xc3\xb2mics era un incident que havia de censurar-se. Warren Martyn i Adrian Wood, els autors del llibre "I Can\'t Believe It\'s a Bigger and Better Updated Unofficial Simpsons Guide", van elogiar \xc3\xa0mpliament l\'episodi, descrivint-lo com "excel\xc2\xb7lentment escrit i dirigit, sent un ull literal sobre l\'educaci\xc3\xb3 dels nens; \xc3\xa9s el primer episodi dels Simpson en convertir-se en un cl\xc3\xa0ssic". Finalment van dir que "aquests vint minuts van consolidar la posici\xc3\xb3 de Bart com una icona cultural i un heroi per a tots els estudiants de baixes qualificacions, a m\xc3\xa9s de criticar a les escoles per a superdotats. Ha de notar-se especialment l\'escena en la qual Bart visualitza el seu problema de matem\xc3\xa0tica, la vista de la qual hauria de ser un requisit en la carrera per a ser mestre". La frase de Bart "Well, you\'re damned if you do and damned if you don\'t" va ser samplejada en la can\xc3\xa7o "Deep, Deep Trouble"._NEWLINE_En la seva estrena original als Estats Units, "Bart the Genius" va finalitzar en el lloc 47\xc3\xa9 en els r\xc3\xa0tings de la setmana del 8 al 14 de gener de 1990, amb un r\xc3\xa0ting Nielsen de 12,7 punts. Va ser el segon programa m\xc3\xa9s vist de Fox eixa setmana._NEWLINE_La paraula inventada "Kwyjibo" va inspirar al creador del virus inform\xc3\xa0tic Melissa, al com tamb\xc3\xa9 l\'hi coneix com "Simpson".'